                                        До Директора

                                              На РЗО - гр. Силистра
Г-н Директор,
В Наредба № 40 и в Националния рамков договор за 2011 г., обн. ДВ, бр. 3 от 11.01.2011 г., в сила от 1.01.2011 г., са установени начините за осигуряване на денонощен достъп до медицинска помощ.
Общопрактикуващ лекар, регистрирал индивидуална практика за ПИМП, може да осигурява постоянен денонощен достъп до медицинска помощ на задължително здравноосигурените лица от своя регистър:
1. като сключи договор с лечебно заведение, разкрило дежурен кабинет – групова практика за първична извънболнична медицинска помощ; групова практика за специализирана медицинска помощ; медицински център, медико-дентален център или диагностично-консултативен център;
2. индивидуално, чрез 24-часово осигуряване на консултация по телефон, в амбулаторията или в дома на пациента по преценка на самия общопрактикуващ лекар 
На територията на област Силистра работят 70 ОПЛ, а в Община Силистра – 36 ОПЛ. Няма регистрирана групова практика, а всички общопрактикуващи лекари работят самостоятелно и са регистрирани като ЕТ. Няма разкрити дежурни кабинети от МЦ или ДКЦ.

Тъй като в Наредба № 40 са премахнати всякакви други възможности за съвместно оказване на медицинска помощ в извънработно време, освен цитираните по-горе, на настоящия етап единственият начин в Област Силистра е всеки общопрактикуващ лекар да осъществява индивидуално 24-часово обслужване на своите пациенти, като за тази дейност не получава никакво  заплащане. По този начин се отнема възможността за дневна, седмична и годишна почивка на всички ОПЛ. По същата причина промените в Наредба № 40 доведоха до увеличено натоварване на ЦСМП в района с обслужване на пациенти, които не са спешни. Увеличи се недоволството на лекарите, работещи в ЦСМП и се влоши взаимодействието между ЦСМП и ОПЛ, което може да доведе до нарастване на недоволството и на пациентите. 
Общопрактикуващите лекари от Силистра  смятаме, че това не е правилното решение на проблема с 24 часовото обслужване на пациентите. Нашето предложение  е да се намери начин за  оценяване на дейността на лекарите от Спешните отделения  и да се даде възможност за сключване на договор между ОПЛ и Спешните отделения като  средствата, определени от Наредба №40 да бъдат превеждани директно на тях. Смятаме, че създаването на дежурни кабинети в по-малките градове, където има дефицит на лекари,  е дублиране на дейността на Спешните отделения и това само би затруднило обслужването на пациентите.

